b"\n_START_ARTICLE_\nMichael Angarano\n_START_SECTION_\nZgodnje \xc5\xbeivljenje\n_START_PARAGRAPH_\nMichael Anthony Angarano se je rodil 3. decembra 1987 v Brooklynu, New York, Zdru\xc5\xbeene dr\xc5\xbeave Amerike kot sin mame Doreen in o\xc4\x8deta Michaela Angarana. Ima italijanske korenine; ima tudi mlaj\xc5\xa1o sestro Erico (ki se \xc5\xa1ola na univerzi San Diego State University '13), mlaj\xc5\xa1ega brata Andrewa in starej\xc5\xa1o sestro Kristen (ki se \xc5\xa1ola na univerzi California Lutheran University '06). Njegova dru\xc5\xbeina ima v lasti in operatuje s tremi vplivnimi plesnimi studiji: dva sta v New Yorku (Brooklyn in Staten Island), eden pa v Kaliforniji (Los Angeles), imenovan Reflections in Dance. Njegova mama, Doreen je lastnica in upravnica vseh treh. Kristen, njegova starej\xc5\xa1a sestra, je tudi so-upravnica studija v Los Angelesu in mened\xc5\xbeerka dveh v New Yorku. Njegova mlaj\xc5\xa1a sestra, Erica, je preden se je za\xc4\x8dela \xc5\xa1olati na univerzi San Diego State University, pou\xc4\x8devala ples v studiju v Los Angelesu. Michael Angarano se je \xc5\xa1olal na \xc5\xa1oli Crespi Carmelite High School, ki jo je kon\xc4\x8dal leta 2005, danes pa ima stanovanje v Sherman Oaksu v Los Angelesu.\n_START_SECTION_\nKariera\n_START_PARAGRAPH_\nMichael Angarano je s svojo igralsko kariero za\xc4\x8del leta 1997, ko je igral v filmu V bogastvu in bedi, temu pa je leta 1999 sledil film Glasba mojega srca z Meryl Streep in film Baby Huey's Great Easter Adventure. Leta 2000 je imel manj\xc5\xa1o vlogo mladega Williama v kriti\xc4\x8dno uspe\xc5\xa1nem filmu Majhne skrivnosti poleg Evan Rachel Wood in Davida Gallagherja. Istega leta je posnel tudi film Podjetni sin s  Kevinom Kilnerjem in Alexandro Paul ter film Skoraj popularni s Kate Hudson v glavni vlogi. Leta 2001 je za\xc4\x8del s snemanjem televizijske serije Will in Grace, za katero je do leta 2006 posnel enajst epizod. V njej je igral Elliota, sina Jacka McFarlanda._NEWLINE_Leta 2003 je Michael Angarano igral v televizijskem filmu Maniac Magee kot Jeffery Lionel Magee, dvanajstletni fant, ki najde svojo pot do Two Millsa, Pensilvanija, mesto, kjer so sloji razdeljeni po barvi ko\xc5\xbee. Film je premiero do\xc5\xbeivel na Nickelodeonu. Istega leta je imel vlogo mlaj\xc5\xa1ega Reda Pollarda v filmu Seabiscuit._NEWLINE_Leta 2004 je imel Michael Angarano vlogo Davida v filmski upodobitvi istoimenskega romana, v filmu Povej!, kjer je imela glavno vlogo Kristen Stewart, ki je kasneje zaslovela s filmsko upodobitvijo serije Somrak. Istega leta je igral v dveh epizodah serije \xc5\xbdivljenje na pla\xc5\xbei in v filmu Vmesni svet s Hayden Pannetiere. Michael Angarano je leta 2005 imel poleg igralcev, kot so Kelly Preston, Lynda Carter, Danielle Panabaker, Mary Elizabeth Winstead, Bruce Campbell, Dave Foley, Steven Strait ter Kurt Russell glavno vlogo v filmu Mikea Mitchella Sky High: \xc5\xa0ola za junake, poleg Heatha Ledgerja in Nikki Reed pa je imel pomembnej\xc5\xa1o vlogo v filmu Catherine Hardwicke, Gospodarji Dogtowna. Oba filma sta iz\xc5\xa1la v poletju leta 2005. Ostali filmski projekti vklju\xc4\x8dujejo filme Draga Wendy, Less than Perfect, The Bondage, Black Irish, Mo\xc5\xbe na stolu, The Final Season, Sne\xc5\xbeni angeli in The Forbidden Kingdom, v katerem sta igrala tudi Jackie Chan in Jet Li. Leta 2007 je igral v \xc5\xa1tirih epizodah televizijske serije 24 kot Scott Wallace, najstnik, ki ga teroristi zajamejo kot talca._NEWLINE_Michael Angarano je od\xc5\xa1el na avdicijo za vlogo v filmu Justice League of America, ki pa je ni dobil. Leta 2005 je igral v filmu One Last Thing. Leta 2008 je imel manj\xc5\xa1o vlogo v filmu Noah's Ark: The New Beginning. Njegov zadnji filmski projekt je film Gentlemen Broncos re\xc5\xbeiserja uspe\xc5\xa1nice Napoleon Dinamit, Jareda Hessa. Film je bil komedija in iz\xc5\xa1el oktobra 2009._NEWLINE_Leta 2008 se je pojavil v reviji Vanity Fair kot eden izmed Hollywoodskih mladih zvezdnikov, imenovanih \xc2\xbbNovi val\xc2\xab\xc2\xa0(\xc2\xbbNew Wave\xc2\xab).\n_START_SECTION_\nZasebno \xc5\xbeivljenje\n_START_PARAGRAPH_\nV intervjuju iz leta 2008 za revijo Vanity Fair je sodelavka Michaela Angarana iz filma Povej!, Kristen Stewart povedala, da sta z Michaelom za\xc4\x8dela hoditi. Od takrat sta se \xc5\xbee raz\xc5\xa1la._NEWLINE_Michael Angarano igra kitaro in violino. Igranja violine se je moral nau\xc4\x8diti za svojo vlogo v filmu Glasba mojega srca."